Sámit

Sámit (suomagillii saamelaiset, dárogillii ja ruoŧagillii samer, ruoššagillii саамы) dahjege sápmelaččat ásset Ruoššas, Suomas, Ruoŧas ja Norggas. Sámiid ássanguovlu goččoduvvo Sápmin. Norggas ásset sullii 50-65 000 sápmelačča, Ruoŧas sullii 20 000, Suomas 9 350  ja Ruoššas sullii 2000. Stuorit oassi sámiin hupmet sámegiela, mii lea okta suopmelaš-ugralaš giella mii muhtin muddui sulastahttá suomagielas. Odne gávdnojit maiddái máŋga sámit geat eai šat sámás ja identiteahttavuođđu lea dál varas dahje sogas, ii gielas.

 Čearddalaš dovddaldagat 
Sámiid álbmotbeaivi lea guovvamánu 6. beaivve. Guovvamánu 6. beaivi ávvuduvvo deaivvadeami geažil maid sámit golmma riikkas dolle guovvamánu 6. beaivvi 1917 Troandimis, Norggas.

 Sámi leavga 
Váldoartihkal: Sámi leavga

Sámi leavgga lea hábmen dáiddár Astrid Båhl, gii vuittii Sámiráđđi hábmengilvvu. Leavga dohkkehuvvui Åres Ruoŧas sámiid 13. konfereanssas borgemánu 15. beaivve 1986.

 Sámi levgenbeaivvit  
Guovvamánu 6.: Sámi álbmotbeaivi
Njukčamánu 2.: Suoma Sámedikki vuođđudanbeaivi (1996).
Njukčamánu 22. ja 28. beivviid gaskasaš sotnabeaivi: Márjjabeaivi
Geassemánu 20. ja geassemánu 26. beivviid gaskasaš lávvardat: Mihcamárbeaivi
Borgemánu 9.: Ovttastuvvan Našuvnnaid álbmogiidgaskasaš álgoálbmot beaivi
Borgemánu 15.: Sámi leavgga dohkkehanbeaivi
Borgemánu 18.: Sámiráđi vuođđudanbeaivi (1956).
Borgemánu 26.: Ruoŧa Sámedikki vuođđudanbeaivi (1993).
Golggotmánu 9.: Norgga Sámedikki vuođđudanbeaivi (1989).
Skábmamánu 9.: Suoma Sámi Parlameantta vuođđudanbeaivi (1973).
Skábmamánu 15.: Isak Saba riegádanbeaivi

 Historjá 
Váldoartihkal: Sámi historjá

 Sámiid dološ osku 

 Sámedikkit 
Sámedikkit leat sámiid álbmotválljen parlameanttat.

Váldoartihkal: Sámediggi, Norga
Váldoartihkal: Sámediggi, Ruoŧŧa
Váldoartihkal: Sámediggi, Suopma

 Gáldut 

Kategoriija:Sápmi
Kategoriija:Álgoálbmogat